Luis José Rueda Aparicio

Luis José Rueda Aparicio (født 3. mars 1962 i San Gil i departementet Santander i Colombia) er en kolumbiansk katolsk kardinal og erkebiskop av Bogotá og primas av Colombia.

Liv og virke

Bakgrunn
Luis José Rueda Aparicio studerte filosofi ved bispedømmet Socorro y San Gils presteseminar, og teologi ved erkebispedømmet Bucaramangas seminar.

Prest
Biskop Jorge Leonardo Gómez Serna O.P. presteviet ham den 23. november 1989 for bispedømmet Socorro y San Gil.

Deretter arbeidet han i flere menigheter i sjelesorgen. Etter videre studier oppnådde han en grad i moralteologi fra Det pavelige akademi Alfonsiana i Roma. Han var da professor ved seminaret for Socorro y San Gil, visedirektør for bispedømmets Caritas-sekretariat, rektor ved bispedømmeinstituttet for rural utvikling og biskoppelig vikar for pastoral omsorg.

Biskop av Montelíbano
Pave Benedikt XVI utnevnte ham til biskop av Montelíbano den 2. februar 2012. Den apostoliske nuntius til Colombia, erkebiskop Aldo Cavalli, bispeviet ham den 14. april 2012; medkonsekratorer var Ismael Rueda Sierra, erkebiskop av Bucaramanga, og Carlos Germán Mesa Ruiz, biskop av Socorro y San Gil.

Erkebiskop av Popayán
Pave Frans utnevnte ham til erkebiskop av Popayán den 19. mai 2018. Innsettelsen i embedet fant sted den 7. juli samme år.

Han desiserte året 2020 i erkebispedømmet Popayan til «Brorskapets År» til fremme av sosial solidaritet og økologisk omvendelse.

Erkebiskop av Bogotá
Den 25. april 2020 utnevnte pave Frans ham til erkebiskop av Bogotá. Innsettelsen fant sted den 11. juni samme år. Francis utnevnte ham også til medlem av den pavelige kommisjon for Latin-Amerika den 10. mars 2021. 

Han har vært en åpenhjertig og sterk tilhenger av fredsavtalen inngått i 2016 mellom regjeringen og opprørsgruppen FARC, og protestert mot drapene av sosiale lederpersonligheter.

I mai 2020 skulle han igjen ta til orde mot volden, og fordømte utryddelsen av en hel familie i Suárez kommune, inkludert en jente på bare fem år gammel..

Fra 13. mai 2021 til 25. juni 2022 var Luis José Rueda Aparicio dessuten apostolisk administrator for det vakante bispedømmet Soacha. Det hadde mistet sin biskop José Daniel Falla Robles som døde av covid-19 den 1. mai 2021.

Den 6. juli 2021 ble Luis José Rueda Aparicio valgt til president for Den katolske biskopskonferanse i Colombia for en treårsperiode.

Den 9. juli 2023 kunngjorde pave Frans at han skulle kreeres til kardinal; det fant så sted den 30. september 2023. Han fikk da også tildelt som sin titulus kirken S. Luca a Via Prenestina.

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal  Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Biskop Eugène-Charles-Joseph de Mazenod (1782-1861) *1832
 Kardinal Joseph Hippolyte Guibert (1802-1886) *1842
 Kardinal François-Marie-Benjamin Richard de la Vergne (1819-1908) *1872
 Kardinal Pietro Gasparri (1852-1934) *1898
 Kardinal Clemente Micara (1879-1965) *1920
 Kardinal Antonio Samorè (1905-1983) *1950
 Kardinal Angelo Sodano (1927–2022) *1978
 Erkebiskop Aldo Cavalli (1946-) *1996
 Erkebiskop Luis José Rueda Aparicio (1962- ) *2012

Referanser

Colombianske katolske biskoper
Colombianske kardinaler
Personer fra departementet Santander i Colombia
Linjen Rebiba